माओ अनाज और इस्पात उत्पादन को आर्थिक विकास के प्रमुख स्तंभों के रूप में देखते थे। उन्होंने अनुमान लगाया कि ग्रेट लीप की शुरुआत के 15 वर्षों के भीतर, चीन का औद्योगिक उत्पादन यूके सेआगे निकल जाएगा। अगस्त 1958 में पोलिटब्यूरो की बैठकों में यह निर्णय लिया गया कि इस्पात उत्पादन वर्ष के भीतर दोगुना करने के का लक्ष्य सेट किया जाएगा, जिसमें से अधिकांश वृद्धि पिछवाड़े की स्टील भट्टियों (backyard steel furnaces) के माध्यम से आएगी। बड़े राज्य उद्यमों में प्रमुख निवेश किए गए: 1958, 1959 और 1960 में क्रमशः 1,587, 1,361, और 1,815 मध्यम और बड़े पैमाने की राज्य परियोजनाएं शुरू की गई थीं, प्रत्येक वर्ष में अधिक चीन की पहली पंचवर्षीय योजना से भी ज़्यादा।

इस औद्योगिक निवेश के परिणामस्वरूप करोड़ों चीनी सरकारी कर्मचारी बन गए: 1958 में, गैर-कृषि सरकारी भत्ते में 21 मिलियन लोग जोड़े गए, और 1960 में कुल राज्य रोजगार 50.44 मिलियन के शिखर पर पहुंच गया, जो 1957 के स्तर से दुगुना था; इतने से वक़्त में शहरी आबादी 31.24 मिलियन से बढ़ गई। इन नए श्रमिकों ने चीन के खाद्य-राशन प्रणाली पर प्रमुख तनाव बनाया, जिसके कारण ग्रामीण खाद्य उत्पादन की माँग अनियंत्रित रूप से बढ़ गईं।

इस तेज विस्तार के दौरान, समन्वय कमज़ोर पड़ा और सामग्री की कमी पड़ना आम बात हॉट गई, जिसके परिणामस्वरूप "वेतन बिल में भारी वृद्धि हुई, जिसमें से अधिकतर निर्माण श्रमिकों के लिए थी, लेकिन विनिर्मित वस्तुओं की संख्या में कोई वृद्धि नहीं हुई।" बड़े पैमाने पर घाटे का सामना करते हुए, सरकार ने 1960 से 1962 तक औद्योगिक निवेश में 38.9 से 7.1 बिलियन युआन की कटौती की (82% की कमी; 1957 का स्तर 14.4 बिलियन था)।

औद्योगीकरण
सरकार पर प्रभाव
प्रारंभिक लक्ष्य
अकाल के कारण और ज़िम्मेदार व्यक्ति